钦定古今图书集成/理学汇编/文学典/第061卷 > 黄可
## 钦定古今图书集成/理学汇编/文学典/第061卷 > 黄可

按《南唐近事》：“‘进士黄可，字不可，孤寒朴野，深于雅道，
诗句中多用驴字，如《献高侍郎诗》云：‘天下传将舞马
赋，门前迎得跨驴宾’之类。又尝谒舍人潘佑，潘教服
槐子，云丰肌却老’。明旦潘公趋朝，天阶未曙，见槐树
烟雾中有人，若猿狙之状，追而视之，即可也。怪问其
故，乃拥条而谢曰：‘昨蒙明公教服槐子法，故今日斋
戒而掇之’。”潘大噱而去。